b'\n_START_ARTICLE_\nRumpler Tropfenwagen\n_START_PARAGRAPH_\nRumpler Tropfenwagen ("Rumpler dr\xc3\xa5pebil" p\xc3\xa5 grunn av fasongen) var en bil utviklet av den \xc3\xb8sterrikske ingeni\xc3\xb8ren Edmund Rumpler._NEWLINE_Rumpler var f\xc3\xb8dt i Wien, og var kjent som flykonstrukt\xc3\xb8r da han under Motormessen i Berlin i 1921 introduserte Tropfenwagen. Det var den f\xc3\xb8rste str\xc3\xb8mlinjeformede bilen - tidligere ute enn b\xc3\xa5de amerikanske Chrysler Airflow og tsjekkiske Czech Tatra T77). Tropfenwagen hadde en luftmotstandskoeffsient p\xc3\xa5 bare 0,28, et m\xc3\xa5l som har forundret senere bilkonstrukt\xc3\xb8rer;. Fiat Balilla fra samme periode, hadde til sammenligning 0,60._NEWLINE_Bilen hadde en 2\xc2\xa0580 cm\xc2\xb3 midtmontert toppventilert W6 motor med to rekker \xc3\xa1 tre sylindre p\xc3\xa5 \xc3\xa9n veivaksel. bygd av Siemens & Halske  Motorytelsen var p\xc3\xa5 36 hestekrefter, og motoren var plassert like foran bakakslingen. Motor, transmisjon og differensial var montert som \xc3\xa9n enhet.\n_START_SECTION_\nUtforming\n_START_PARAGRAPH_\nBilen kunne romme fire eller fem personer, alle  passasjerene satt mellom akslene for maksimum komfort, mens sj\xc3\xa5f\xc3\xb8ren var alene foran for maksimal sikt forover og til sidene. Med 1923-modellen ble to klappseter installert._NEWLINE_Bilen veide nesten 1\xc2\xa0361 kg, men allikevel hadde Tropfenwagen en toppfart p\xc3\xa5 112 km/t. Denne prestasjonen p\xc3\xa5kalte Benz & Cie.\'s sjefingeni\xc3\xb8r, Hans Nibels oppmerksomhet. Nibel konstruerte Tropfenwagen l\xc3\xb8psbiler ved \xc3\xa5 benytte et praktisk talt uforandret Rumpler chassis. D\xc3\xa5rlig salg og \xc3\xb8kende tap f\xc3\xb8rte til at Benz ga opp projsjektet. Senere utgaver av Auto Unions l\xc3\xb8psbiler lignet Benz Tropfenwagen, og ble bygget delvis av Rumplers ingeni\xc3\xb8rer.'